burgasdotpro/wikipedia huggingface dataset:
Úložisko (vrch)

Úložisko () je vrch v Liptovskej kotline na Slovensku, v katastri obcí Bobrovník a Vlachy.
Charakteristika.
Vrch sa nachádza na pravom brehu Váhu, priamo nad priehradnou hrádzou Liptovskej Mary a vodnou nádržou Bešeňová. Na jeho úpätí sa nachádza archeologické nálezisko Havránok z doby laténskej (púchovskej kultúry).
Vysielač Úložisko.
Na vrchole Úložiska sa nachádza televízny a rozhlasový vysielač, ktorý bol uvedený do prevádzky v máji 1976. Priehradová veža je vysoká takmer 65 metrov a šíri signál televíznych i rozhlasových staníc pre región Liptova.
Šírený program.
Poloha vysielača neďaleko Ružomberka a Liptovského Mikuláša a pomerne vysoký vyžarovaný výkon sľubujú efektívne pokrytie oboch centier. Primárne má pokrývať Liptovskú kotlinu a nadväzuje na vysielače Kráľova hoľa, Krížava a Magurka. Vzhľadom na veniec pohorí, obkolesujúci kotlinu sú presahy signálu výrazne limitované.
Najbližšie vysielače.
Okolité významné vysielače a vzdialenosť k nim:
Škoda 6Tr

Škoda 6Tr je typ česko-slovenského trolejbusu vyrábaného na konci 40. rokov 20. storočia firmou Škoda v Plzni.
Konštrukcia.
Trolejbus 6Tr sa od svojich predchodcov výrazne líšil. Išlo o dvojnápravový trolejbus sa samonosnou karosériou. Pohon zabezpečoval jeden sériový trakčný motor. Kostra vozovej skrine bola zvarená zo špeciálnych lisovaných oceľových profilov a tvorila spolu s rámom jeden celok. Novinkou tiež bolo priečne usporiadanie sedadiel pre cestujúcich. V pravej bočnici vozidla sa nachádzali troje skladacie dvere (zadný boli štvorkrídlové, ostatné dvojkrídlové).
Pre voz 6Tr vyvinula Škoda nové zberače. Dovtedy mali všetky trolejbusy značky Škoda zberače od pražskej spoločnosti ČKD.
Dodavky trolejbusov.
V roku 1949 bolo vyrobených celkom 16 vozov.
Plzenský voz bol vyradený v roku 1971 ako posledný svojho typu.
Ženská kvalifikácia do dvojhry na Slovak Open 2011

Ženská kvalifikácia do dvojhry na Slovak Open 2011 bola kvalifikácia o postup do hlavnej časti ženskej súťaže na Slovak Open 2011. Z celkových 32 hráčok postúpilo osem – Ukrajinky Naďa Kičenoková a Ľudmila Kičenoková, Slovenky Zuzana Luknárová a Michaela Hončová, Ruska Darija Gavrilovová, Holanďanka Michaela Hončová, Talianka Andreea-Roxana Vaideanuová a Rakúšanka Nicole Rottmannová. Najvyššie nasadenou hráčkou bola Francúzka Severine Beltramová.
Boston (hudobná skupina)

Boston je americká rocková skupina pochádzajúca z rovnomenného mesta v Massachusetts v USA, ktorá si získala svoj najväčší úspech počas 70-tych a 80-tych rokov. Skupina koncentrovaná okolo gitaristu, klávesistu, textára a producenta Toma Scholza hrá predovšetkým klasický rock. Najvýznamnejšie skladby skupiny sú „More Than a Feeling“, „Peace of mind“, „Foreplay/Long Time“, „Rock and Roll Band“, „Smokin’“, „Don’t Look Back“ a „Amanda“. V USA skupina predala 31 miliónov albumov, z ktorých 17 miliónov bolo albumu "Boston" a 7 miliónov bolo ich druhého albumu "Don’t Look Back".
Aktinín

Aktinín je makromolekula, ktorá je štrukturálnou súčasťou kontraktilného aparátu svalového vlákna. Jej úlohou je ukotvenie vlákien aktínových myofilamentov k Z-líniám.
Titín

Titín je obrovská makromolekula s relatívnou molekulovou hmotnosťou presahujúcou 3 milióny, ktorá je štrukturálnou súčasťou kontraktilného aparátu svalového vlákna. Prepája Z a M-línie a pôsobí ako pružina, ktorá bráni sarkomére ako základnej štrukturálnej jednotke svalového vlákna sa nadmerne roztiahnuť. Ďalej funguje ako stabilizátor pozdĺžneho usporiadania aktínových a myozínových myofilamentov a predpokladá sa, že počas embryonálneho vývoja slúži ako šablóna pre tvorbu kontraktilného aparátu. 
Celý chemický štruktúrny názov tejto makromolekuly s 189 819 písmenami je niekedy považovaný za najdlhšie slovo na svete.
Marcel Haščák

 
 
 
 
Marcel Haščák (* 3. február 1987, Poprad) je slovenský reprezentant v ľadovom hokeji. V súčasnosti pôsobí v slovenskom klube HC Prešov.
Klubový hokej.
Haščák svoju hokejovú kariéru odštartoval v Poprade. Po viacerých úspešných juniorských sezónach debutoval v extralige ako osemnásťročný, v sezóne 2005/2006, kedy odohral 50 zápasov so ziskom troch bodov. Posledná sezóna v drese Popradu bola 2009/2010. Počas tejto sezóny odohral 50 zápasov, v ktorých ktorých zaznamenal 27 bodov (19 gólov, 8 asistencií) a so ziskom 107 trestných minút bol 3. najtrestanejší hráč v extralige. Pred sezónou 2010/2011 podpísal s klubom HC Košice dvojročný kontrakt. V úvodnej sezóne v drese Košíc nastúpil na 47 zápasov, získal 35 bodov (17+18) a tešil sa z majstrovského titulu. V nasledujúcej sezóne 2011/2012 odohral 46 zápasov základnej časti (17+12) a 11 zápasov play-off (4+5). V sezóne 2012/2013, poslednej v košickom drese, strelil za Košice v 51 zápasoch 31 gólov, celkovo zaznamenal 64 bodov a stal sa druhým najproduktívnejším hráčom slovenskej extraligy. V auguste 2013 absolvoval skúšku v lotyšskom klube Dinamo Riga. Po jedenásťdňovej skúške podpísal s účastníkom Kontinentálnej hokejovej ligy (KHL) Dinamo Riga ročnú zmluvu. Hneď v úvode sezóny sa však zranil a pre zranenie nohy vynechal takmer sedemtýždňov. Za Rigu odohral celkovo 36 stretnutí, v ktorých zaznamenal 13 bodov (6+7). Pred sezónou 2014/2015 sa dohodol na dvojročnej zmluve s Amurom Chabarovsk. V 48 dueloch v drese Amuru si pripísal na konto 11 bodov za päť gólov a šesť asistencii. Pridal k nim 49 trestných minút. Vedenie klubu s ním však po konci základnej časti rozviazalo kontrakt. Pred sezónou 2015/2016 sa na rok upísal českému klubu HC Energie Karlovy Vary. V úvode sezóny sa zranil a vynechal tri mesiace. V základnej časti odohral 44 zápasov so ziskom 14 bodov (11+3). V baráži patril k dôležitým článkom Karlových Varov, keď v jedenástich zápasoch strelil šesť gólov a pridal aj dve asistencie. Pred sezónou 2016/2017 sa dohodol na dvojročnej zmluve s českým extraligovým tímom HC Kometa Brno.
Reprezentácia.
V slovenskom drese odohral 59 zápasov, strelil 5 gólov. Zúčastnil sa na majstrovstviev sveta v roku 2012 (striebro), 2013 i 2014.
Emil Makovický

Emil Makovický môže byť:
Emil Makovický (publicista)

JUDr. Emil Makovický (* 14. júl 1884, Zvolen † 17. september 1972, Bratislava) bol slovenský publicista a evanjelický kňaz.
Životopis.
Meštiansku školu navštevoval v Banskej Bystrici, teológiu na akadémii v Prešove, právo v Prešove a v Bratislave. JUDr., 1908 vysvätený za evanjelického kňaza. Od roku 1909 farár v Sirku.
Prednášal v združeniach mládeže, venoval sa divadelnej činnosti, pracoval v redakčnej rade "Cirkevných listov" a bol ich prispievateľom. Autor cirkevno-právnych a cirkevno-dejepisných prác.
ZooM+

ZooM+ je festival vokálnej hudby bez použitia hudobných nástrojov, ktorý sa pravidelne uskutočňuje v Trnave, zvyčajne na prelome septembra a októbra. Festival organizuje Vokálna skupina KRUHY v spolupráci s Mestom Trnava od roku 2008.
Festival bol založený ako prvé a jediné podujatie svojho druhu na Slovensku za účelom priblíženia a cappella žánru širšiemu publiku. 
História.
Festival bol založený v roku 2008. Úvodný ročník ZooM+ sa uskutočnil 25. - 27. septembra 2008. Festival otvorila "Vokálna skupina KRUHY" (SK) nasledovaná "Banchieri Singers" (HU). Ďalej sa predstavili "Close Harmony Friends" (SK) a "Voxtet" (CZ). Úvodný ročník uzavreli "Basix" (DK).
2. ročník festivalu sa uskutočnil 24. - 26. septembra 2009 opäť v priestoroch Arcibiskupského úradu v Trnave. Hosťami festivalu boli "Fragile" (SK), skupina "Pitsj" (NO), "Velvet Voices" (AT) a akustická skupina "Affabre Concinui" (PL). 
3. ročník sa uskutočnil v dňoch 7. - 9.10. 2010 a odprezentoval vystúpenia svojich hostí v kine Hviezda v Trnave. Hosťami festivalu boli "Sklo" (SK), "Affetto" (CZ), "Mezzotono" (IT), skupina "BIT" (SLO), "Mansound" (UA). 
4. ročník festivalu sa konal 8. - 9. októbra 2011, opäť v trnavskom kine Hviezda. Hosťami boli "b vocal" (ESP), "Postyr" (DK), "Stouxingers" (DE) a "Vocal Six" (SWE). Vystúpenie skupiny Postyr na festivale možno charakterizovať ako prvé živé vystúpenie elektronickej a cappella na Slovensku.
Jozef Marko (lesnícky odborník)

Jozef Marko (* 21. marec 1928, Nové Mesto nad Váhom – † 28. marec 1986, Banská Bystrica) bol slovenský vysokoškolský pedagóg a lesnícky odborník.
Životopis.
Vyštudoval na lesníckom odbore Vysokej školy poľnohospodárskeho a lesníckeho inžinierstva v Košiciach (19471952). Od roku 1952 prednášal na katedre lesníckych stavieb VŠLD vo Zvolene. 
Špecializoval sa lesné cestné staviteľstvo, v rámci predmetu lesnícke technické meliorácie na zahrádzanie bystrín. Spoluautor publikácií o tejto problematike, autor štúdií a článkov v zborníku VŠLD a v časopise "Les".
Nositeľ viacerých vyznamenaní.
Gina McKee

Gina McKee (* 14. apríl 1964, Sunderland, Tyne and Wear, Anglicko, Spojené kráľovstvo) je britská herečka.
Slovenským televíznym divákom je asi najviac známa z novej verzie britského televízneho seriálu "Sága rodu Forsytovcov", kde si zahrala hlavnú úlohu v postave Irene Forsytovej.
Pri filme začínala v snímke "Skrýša bieleho červa", kde si po prvýkrát zahrala s vtedy celkom neznámym hercom Hughom Grantom, s ktorým sa o jedenásť rokov neskôr opäť stretla vo filme "Notting Hill", kde si zahrala po boku Julie Robertsovej.
Táto elegantná herečka je v Spojenom kráľovstve pomerne známou osobnosťou, ale vyhýba sa nadmernej verejnej publicite a prísne si stráži svoj vlastný súkromný život.
Alois Senefelder

Alois Johann Nepomuk Franz Senefelder (* 6. november 1771, Praha† 26. február 1834, Mníchov, Nemecko) bol rakúsky herec, vynálezca a dramatik. Roku 1796 vynašiel litografiu.
Ako herec mal problémy s včasným a lacným vytlačením divadelných hier, tak sa preto pokúšal o rôzne spôsoby, ktoré by mu to umožňovali. Podľa povesti po prvýkrát obtlačil v roku 1798 zoznam bielizne napísaný na okennom parapete.
Uznania sa v polygrafii dočkal za vynájdenie litografie čiže kameňotlače, ktorá sa 350 rokov po vynáleze kníhtlače stala ďalšou tlačovou technikou. Kameňotlač je vhodná predovšetkým pre tlač obrazových reprodukcií. Princíp kameňotlače využíva donedávna najrozšírenejšia tlačová technika ofset. Litografia je dodnes používaná ako umelecká tlačová technika.
Chorramšahr

Chorramšahr (po perzsky خرمشهر) je prístavné mesto Iránu. Chorramšahr sa nachádza v provincii Chúristán v juhozápadnom Iráne. Leží na rieke Šatt.
Ján Molnár

Ján Molnár môže byť:
Ján Molnár (1765)

Ján Molnár (* 25. december 1765, Banská Bystrica-Šálková † 20. november 1828, Křižlice) bol evanjelický kňaz a cirkevný hodnostár.
Životopis.
Študoval v Banskej Bystrici, v Lučenci, v Modre, v Bratislave. Ako evanjelický kňaz pôsobil v Čechách, senior v Křižliciach. Budoval základy českej evanjelickej cirkvi po Tolerančnom patente (1781). V Křižliciach dal vybudovať školu, písal duchovné piesne, niektoré boli zaradené do českého evanjelického spevníka. Založil farársky rod, ktorého príslušníci zohrali významnú úlohu v dejinách evanjelickej a.v. cirkvi.
Jozef Moravčík

Jozef Moravčík môže byť:
Jozef Moravčík (ochotník)

Jozef Moravčík (* 13. december 1921, Banská Bystrica † 7. september 1995, Banská Bystrica) bol slovenský osvetový pracovník a divadelný ochotník.
Životopis.
Študoval na Obchodnej akadémii v Banskej Bystrici. Inšpektor odboru kultúry ONV, riaditeľ Okresného osvetového strediska a pracovník Stredoslovenského múzea v Banskej Bystrici. Člen speváckeho zboru Hron v Banskej Bystrici. Spoluzakladateľ a herec ochotníckeho Divadla Andreja Sládkoviča v Banskej Bystrici. Člen Miestneho odboru MS v Banskej Bystrici (1968). Dlhoročný moderátor slávností a podujatí v Banskej Bystrici, zaslúžil sa o rozvoj kultúry v meste a v okrese Banská Bystrica.
Nositeľ niekoľkých štátnych vyznamenaní za rozvoj kultúry.
Svetový pohár v biatlone 2011/2012

Svetový pohár v biatlone 2011/2012 je 35. ročník Svetového pohára v biatlone. Začiatok tohto ročníka bol 3. novembra 2011 vo švédskom Östersunde a jeho koniec je naplánovaný na 18. marca 2012 v ruskom Chanty-Mansijsku. Víťazstvo budú obhajovať Nór Tarjei Boe a Fínka Kaisa Mäkäräinenová.
Referencia.
http://services.biathlonresults.com/Schedule.aspx
Keane

Keane je anglická alternatívna rocková skupina z mesta Battle v grófstve East Sussex založená v roku 1997. Skupina má v súčasnosti nasledovných členov: Tim Rice-Oxley (klavír, sprievodný spev, skladateľ), Tom Chaplin (spev, gitara), Richard Hughes (bicie, perkusie) a Jesse Quin (basová gitara, perkusie). V pôvodnej zostave bol aj zakladateľ a gitarista Dominic Scott, ktorý skupinu opustil v roku 2001.
Skupina si získala mainstreamový úspech s debutovým albumom "Hopes and Fears" z roku 2004. Album vyhral viaceré ocenenia a bol druhým najpredávanejším britským albumom roka. Ich druhý štúdiový album "Under the Iron Sea" mal takisto komerčný úspech a dosiahol 1. miesto v Spojenom kráľovstve v rebríčku Billboard 200. Ich tretí album "Perfect Symmetry" bol vydaný v októbri 2008. V máji 2008 boli albumy "Hopes and Fears" a "Under the Iron Sea" vyhlásené čitateľmi časopisu "Q" za jedny z najlepších britských albumov všetkých čias, pričom skupiny Keane, The Beatles, Oasis a Radiohead sú jedinými skupinami, ktorých dva albumy dosiahli Top 20. Štvrtý album skupiny, "Night Train (EP)" bol vydaný v máji 2010 a debutoval na 1. mieste v rebríčku UK Albums Chart a na 25. mieste v americkom rebríčku Billboard 200. V roku 2012 vydali piaty štúdiový album "Strangeland"
Skupina Keane je známa používaním klavíra (alebo syntetizátora) ako hlavného nástroja namiesto gitár, čím sa odlišujú od väčšiny rockových skupín. Skupina od svojho vzniku predala celosvetovo viac ako 10 miliónov albumov.
Diskografia.
EP
Roveň (Podtureň)

Roveň je miestna časť Podturne, obce v okrese Liptovský Mikuláš. Pričlenená bola v roku 1993. 
Nachádzajú sa tu stavby na technické využitie, napríklad Technické služby mesta Liptovský Hrádok, čistička odpadových vôd (mimo prevádzky) a hotel Borová Sihoť, ktorý ponúka ubytovanie pri rieke Váh.
Divadlo Lab

Divadelné štúdio Divadelnej fakulty Vysokej školy múzických umení. 
História divadla.
Od založenia Divadelnej fakulty VŠMU (1949) hrávali jej študenti v rôznych provizórnych priestoroch. &lt;br&gt;
Prvé stále divadelné štúdio vzniklo z iniciatívy poslucháčov herectva už v roku 1998. V tom čase pôsobilo pod názvom Štúdio Kaplnka v priestoroch kaplnky Academie Istropolitany, kde mala Divadelná fakulta VŠMU svoje sídlo. V roku 2007, po otvorení novej budovy SND, sa divadelné štúdio presťahovalo do uvoľnených priestorov Malej scény. Spolu so zmenou priestoru zmenilo Štúdio Kaplnka aj svoj názov na Malá scéna VŠMU. No už po troch sezónach sa sťahovalo opäť. Tentokrát do vlastných priestorov v novej budove Divadelnej fakulty VŠMU. A opäť zmenilo aj svoj názov na súčasné Divadlo Lab.&lt;br&gt;
Nové divadelné štúdio tak zahájilo svoju prvú sezónu v roku 2010. 
Poslanie.
Úlohou Divadla Lab je prezentovať produkcie študentov Divadelnej fakulty rôznych ročníkov. Tvorba a uvádzanie divadelných inscenácií je súčasťou učebného procesu všetkých odborov Divadelnej fakulty VŠMU. Výber inscenovaných diel je do veľkej miery závislí od študentov. Dramaturgia divadla je preto rôznorodá a snaží sa o nové pohľady na rôzne témy. Avšak podľa niektorých názorov nie je divadlo tak experimentálne ako by sa od študentov čakalo.
Iné aktivity.
Divadlo Lab je súčasťou siete divadiel, ktoré sa zúčastňujú akcie Noc Divadiel. &lt;br&gt;
Každé dva roky organizuje Divadelná fakulta v aj priestoroch divadelného štúdia medzinárodný festival Istropolitana.
Andrej Fáy

Andrej Fáy (; * 30. máj 1786, Kochanovce, Uhorsko† 26. júl 1864, Pešť, Uhorsko) bol uhorský advokát, podnikateľ a politik, spisovateľ a dramatik, prekladateľ a reformátor školstva.
Životopis.
Narodil sa v Kochanovciach (, dnes mestská časť Sečoviec), v rodinnej zemepánskej kúrii. Bol známy ako zberateľ aj spisovateľ rozprávok, bájok a taktiež sa venoval prekladu, písaniu románov aj divadelných hier. Vydal 8-zväzkové knižné dielo. Bol milovníkom umenia a popri spisovateľskej činnosti pôsobil aj ako riaditeľ divadla.
V politickom živote pôsobil ako advokát a hlavný slúžny. Založil družstevné spolkové sporiteľne a poisťovne a tiež ako reformátor protestantskej únie sa venoval zveľaďovaniu školstva. Bol známy aj ako "„Priateľ nášho ľudu.“"
Pamiatka.
V roku 1964, pri príležitosti 100. výročia jeho úmrtia, vydala maďarská pošta príležitostnú poštovú známku. Fáyho spoločnosť so štátnou sporiteľňou ocenili toto jubileum pamätným žetónom, bustou a pamätnicou.
Na strednej časti múra rodnej kúrie, ktorá bola roku 1933 zbúraná pre nevyhovujúci stav, osadila "Prvá peštianska krajanská sporiteľná spoločnosť" s prispením Zemplínskej župy v roku "1886" pamätnú tabuľu. Pôvodný text bol v maďarskom jazyku: "„V tomto dome sa narodil 30. mája 1786 Andrej Fáy, významný spisovateľ, rodoľub a zakladateľ Prvej peštianskej krajanskej sporiteľnej spoločnosti. ‚Byť prospešnýmʹ bolo jeho životným krédom.“" Po druhej svetovej vojne bol odstránený aj zvyšok múra.
Neskôr bola na priečelí budovy detských jaslí, ktorá stojí na mieste kúrie, je inštalovaná pamätná tabuľa s reliéfom jeho hlavy.
Literatúra.
FÁY, Andrej. In: "Biografický lexikón Slovenska", II. (C – F). Martin: Slovenská národná knižnica, 2004, s. 508
Škoda 3Tr

Škoda 3Tr je model česko-slovenského trolejbusu, ktorý bol vyrábaný v 40. rokoch 20. storočia firmou Škoda (počas vojny sa podnik nazýval "Reichswerke Hermann Göring AG") v Plzni. Technicky vychádza z predchádzajúceho typu Škoda 2Tr.
Konštrukcia.
Trolejbus 3Tr konštrukčne nadväzuje na typ 2Tr, ktorý bol pred druhou svetovou vojnou vyrobený v počte piatich kusov pre pražskú trolejbusovú prevádzku. So svojim predchodcom sa voz 3Tr zhoduje v konštrukcii podvozku i karosérie (aj keď tá sa vzhľadovo líši), v prevedení náprav a spôsobu odpruženia.
Išlo o trojnápravový trolejbusový voz so zadnou hnacou nápravou. Karoséria bola celokovová, v pravej bočnici sa nachádzali dvoje (1. a 2. výrobná séria) alebo troje (3. séria) skladacie dvere. Interiér trolejbusu bol vybavený pozdĺžnymi lavicami pre cestujúcich. Pohon zabezpečovali dva kompaudné motory Škoda, ktoré boli uložené pod skriňou vozidla v ráme podvozku.
Dodavky trolejbusov.
V rokoch 1941 až 1948 bolo vyrobených v troch výrobných sériách 34 vozov, ktoré boli všetky dodané do Plzne. Z nich sa zachovali vozy č. 101 a č. 119. Voz č. 119 z tretej výrobnej série (preto označenie 3Tr3) slúžil na účely plzenskej mestskej hromadnej dopravy do roku 1967, od júna 2012 sa stal súčasťou expozície plzenského science centra Techmania.
Posledné vozidlá tohto typu boli v Plzni vyradené v roku 1970.
Temnodontosauridae

Temnodontosauridae je čeľaď ichtyosaurov s (v súčasnosti) jediným rodom Temnodontosaurus. Žil v období spodnej jury (asi pred 198 až 185 miliónmi rokov) na území dnešnej Európy (Anglicko a Nemecko). Predpokladá sa, že jeho maximálna dĺžka sa pohybovala okolo 12 metrov.
Opis.
Temnodontosaurus mal najväčšie oči zo všetkých známych stavovcov. Priemer jeho oka dosahoval až 20 cm. Tento rýchly a obratný lovec obýval moria jurského obdobia. Jeho potravu tvorili hlavne malé ryby a hlavonožce.
Rugby League

Rugby League (iné názvy: trinástkové ragby; (anglické): rugby league, rugby league football, (rugby) XIII, league, rugby) je kolektívny šport a loptová hra, ktorá sa hrá na trávnatej ploche, a ktorá je veľmi podobná ragby. Šport, v ktorom proti sebe nastupujú dve 13-členné družstvá, je v niektorých krajinách populárnejšia ako samotné ragby. Cieľom hry je dopraviť oválnu loptu pomocou rúk či nôh za bránkovú čiaru (bránkovisko) či kopnúť do bránky tvaru "H". Najkvalitnejšie súťaže Rugby league sú európska Super League a austrálska National Rugby League. Prvé majstrovstvá sveta rugby league sa konali v roku 1954 vo Francúzsku.
Dejiny.
Rugby league vznikla v roku 1895 na severe Anglicka, keď niektorí hráči ragby potrebovali peniaze, aby mohli odísť zo zamestnania a mohli sa tak venovať iba hre. Hráči na juhu Anglicka, ktorí mali viac peňazí, s nimi nesúhlasili, a tak došlo k ich odtrhnutiu a taktiež k vzniku "Rugby League", zatiaľ čo južné kluby hrali za "Rugby Union". Šport sa tak začal vyvíjať oddelene na základe rozdielnych pravidiel. Obe organizácie sú dnes na profesionálnej úrovni. Zastrešujúca organizácia pre rugby league, Medzinárodná federácia rugby league, vznikla v roku 1948 (vtedy pod názvom "Super League International Board"). Šport zapustil svoje korene vo viacerých krajinách, a napríklad v Austrálii či v Papue-Novej Guiney je to najpopulárnejší šport. V kolíske tohto športu, v Anglicku, sa rugby league svojou popularitou vyrovná ragby.
Kia Rio

Kia Rio priamy pokračovateľ modelu Kia Pride a Kia Avella je malý automobil dostupný v prevedení ako 5-dverový hatchback a 4-dverový sedan. Výroba automobilu Kia Rio začala v roku 2005. Od roku 2011 je Kia Rio vyrábaná v rámci tretej generácie s označením Nové Rio. Pri výrobe Nového Ria spolupracovala automobilová spoločnosť Kia so svojou sesterskou spoločnosťou Hyundai Motor Company.
Prvá generácia.
Automobily Kia prvej generácie dostupné ako hatchback, či sedan patrili svojou kvalitou do kategórie najlacnejších áut. Vyznačovali sa zlou konštrukčnou kvalitou a zlými jazdnými vlastnosťami. Zaujímavosťou je, že v USA sa Kia Rio predávala pod označením Rio Cinco.
Motor.
Rok 2002 predstavoval pomerne veľkú inováciu ktorá zahrňovala zmeny v brzdách, interiéri, exteriéri ale i v motore. Do roku 2002 sa automobil Kia Rio vyrábal s motorom kde celkový výkon predstavoval 72 kW a objem 1.5 l. Až neskôr, v rokoch 2003 – 2005 sa do výroby zaviedol štvorvalec s výkonom 78 kW s objemom 1.6 l.
Modely Kia Rio mali zabudovaný 5 stupňovú manuálnu prevodovku. V Južnej Kórei sa verzia auta s objemom motora 1.6 l nevyrábala, práve kvôli vysokým daniam za výrobu automobilov s objemom valcov nad 1.5 l.
Druhá generácia.
Najviac zmien sa odrazilo v exteriéri automobilu. Zvýšil sa jeho rozmer a takisto i úžitkový priestor. Technici pridali niekoľko bezpečnostných prvkov a taktiež bolo vylepšené i hospodárenie s palivom. Po dokončení úprav druhej generácie dostal Kia Rio v USA a Kanade pomenovanie RIO 5.
Motor.
Kia Rio druhej generácie bol predstavený v roku 2005 s označením JB. Novší dizajn Kia Rio prišiel na trh v roku 2006 v Severnej Amerike, podobný verzii Hyundai Accent s ktorým zdieľal nový motor 1.6 l s názvom Alpha II.
Inovácie druhej generácie.
Rok 2006 ponúkal nový sedan s označením Rio a Rio LX, pričom Rio 5 predávaný hlavne v USA bol dostupný vo verzii SX. Európsky trh predával len 5-dverovú verziu hatchback.
Trh sa rozšíril i s ponukou troch motorov a to s objemom 1.4, 1.5 a 1.6 l.
Ďalšie úpravy pre modely Rio a Rio 5 boli pridávané postupne od roku 2009. Štandardnou výbavou sa stal kompletný audio systém s CD, USB a Bluetooth. Inovácia nastala i v dizajne automobilu, predovšetkým na svetlách a jeho prednej maske, ktorá dostala názov „Tiger Nose“.
Tretia generácia (v súčasnosti).
Poslednú generáciu Kia Rio vyrábanú vo variantoch hatchback aj sedan, uviedol Ženevský autosalón Motor Show. Najnovší typ Kia Rio je k dispozícií s novým 16 V a 1.4 l motorom s výkonom 70 kW.
Bondage

Bondage patrí medzi najobvyklejšie a najrozšírenejšie BDSM praktiky. Ide o erotickú techniku, ktorá spočíva v obmedzení pohyblivosti partnera (znehybnení) rôzneho stupňa – od viac-menej symbolického až po totálne znehybnenie.
Špecifickou fomou bondage je tzv. šibari, ktoré má korene v Japonsku. Pri tejto forme spútavania je človek zväzovaný povrazom, ktorý sa viaže komplikovanými dômyselnými uzlami do rôznych obrazcov a štruktúr.
Jozef Országh

Jozef Országh môže byť:
Jozef Országh (verejný činiteľ)

Jozef Országh (* 21. júl 1883, Abramová-Laclavá † 28. december 1949, Bratislava, pochovaný v Martine) bol slovenský verejný činiteľ a právnik.
Životopis.
Navštevoval školu v Martine, študoval na vyššej obchodnej škole a právo na univerzite v Kluži. V roku 19201922 slúžny Zvolenskej a Hontianskej župy v Banskej Bystrici. Predstaviteľ štátnej správy v ČSR, pomáhal budovať štátny a samosprávny aparát na Slovensku. Po rozbití republiky bol v spojení s občianskym odbojom, orientoval sa na hlavnú Šrobárovu skupinu. Spoluorganizátor národných politických a kultúrnych podujatí, napísal úvod do Plickovho "Slovenska" (1938), prispieval do novín a časopisov. V rokoch 1931 – 1949 zastával post predsedu Matice slovenskej.
V období rokov 1931 – 1938 zastával post prezidenta Slovenskej krajiny. Jozef Országh bol 2. krajinským prezidentom, vystriedal Jána Drobného. Počas jeho vlády sa uskutočnili známe Pribinove oslavy v Nitre.
Marta Beňačková

Marta Beňačková (29. august 1953, Bratislava) je slovenská operná speváčka-mezzosopranistka, ktorá pôsobí aj v Česku. 
Umelecký profil.
Absolvovala na bratislavskom konzervatóriu hru na klavír, na Vysokej škole múzických umení v Bratislave sa už venovala spevu. Jej široký koncertný repertoár zahrnuje literatúru piesňovú, oratórnu aj vokálnu symfonickú od baroka až po súčasnosť. V oblasti opery vytvorila mnoho hlavných postav svetového repertoáru, predovšetkým z diela Verdiho, Pucciniho a Dvořáka. Jej diskografia obsahuje za posledných päť rokov viac než dvadsať titulov.
Pedagogická činnosť.
Vedľa spievania sa venuje tiež vyučovaniu mladých spevákov na bratislavskom konzervatóriu, pri medzinárodných interpretačných kurzoch v Piešťanoch (pôsobí ako asistentka Magdalény Hajóssyovej) a hlavne vyučuje na Janáčkovej akademii múzických umění v Brne.
Mužská štvorhra na Slovak Open 2011

Mužská štvorhra na Slovak Open 2011 sa hral ako súčasť Slovak Open 2011 od 14. do 20. novembra 2011. Turnaj vyhrala dvojica Jan Hájek / Lukáš Lacko, ktorá vo finále zdolala pár Lukáš Rosol / David Škoch 2 : 0 na sety. Víťazi minulého ročníka Colin Fleming a Jamie Murray sa turnaja nezúčastnili.
Ženská štvorhra na Slovak Open 2011

Ženská štvorhra na Slovak Open 2011 sa hrala ako súčasť Slovak Open 2011 od 14. do 20. novembra 2011. Titul získal britsko-francúzsky pár Naomi Broadyová / Kristina Mladenovicová, ktorý vo finále porazil český pár Karolína Plíšková, Kristýna Plíšková 2 : 1 na sety (5 : 7, 6 : 4, [10 : 2]).
Journey

Journey je americká rocková skupina založená v roku 1973 v San Franciscu bývalými členmi skupiny Santana. Skupina prešla niekoľkými fázami; jej najväčší komerčný úspech bol od 70-tych rokov až do roku 1987, kedy sa dočasne rozpustila. Počas tejto periódy vydali sériu hitových skladieb, vrátane skladby „Don’t Stop Believin’“ z roku 1981, ktorá sa stala najpredávanejšou katalógovou skladbou v celej histórii iTunes. Skupina sa úspešne opätovne spojila uprostred 90-tych rokov a neskôr sa v nej vymenilo viacero frontmanov.
Skupina získala za predaj dva zlaté albumy, osem multiplatinových albumov a jeden diamantový album (vrátane siedmich po sebe idúcich multiplatinových albumov medzi rokmi 1978 a 1987). Skupina mala celkovo 18 singlov, ktorá sa umiestnili v Top 40, z ktorých šesť sa dostalo do Top 10 v rebríčku Billboard Hot 100. Podľa asociácie RIAA predala skupina celkovo 47 miliónov albumov v USA, čím sa stala 28. najpredávanejšou skupinou. Celosvetové predaje presahujú 80 miliónov albumov.
Desider May

 Desider May (* 17. marec 1900† koncentračný tábor 1942 – 45) bol slovenský šachový amatér židovského pôvodu. Pôsobil v medzivojnovom období. Bol majster Slovenska v šachu 1926 a majster ÚJČŠ 1931.
Životopis.
Hrával často o titul šampióna Bratislavy, kde bol mimoriadne úspešný a ktorý vyhral 6-krát (1922, 1926, 1927, 1929, 1930, 1931), 2-krát bol druhý (1925, 1932) a raz tretí (1934).
Na 2. majstrovstvách Slovenska v Trenčianskych Tepliciach 1926 delil 1. miesto a v Žiline 1935 delil 6.–7. miesto (turnaj vyhral K. Opočenský, titul majstra Slovenska získal druhý v poradí – Ivan Vladimír Roháček).
Zúčastnil sa viacerých majstrovstiev Československa: na vedľajších turnajoch v Bratislave 1925 delil 6.–7. miesto a v Českých Budějoviciach získal 3. miesto. Svoj najväčší úspech dosiahol v majstrovskom turnaji o titul majstra Československa v Prahe 1931, kde delil 2.–3. miesto (vyhral L. Zobel) a bol mu udelený titul majster ÚJČŠ. Na nasledovných majstrovstvách v Mnichovom Hradišti 1933 skončil 8.–12. (vyhral S. Flohr), v Poděbradoch 1936 bol 4. (vyhral K. Hromádka) a v Prahe 1938 delil 5.–8. miesto (vyhral K. Opočenský).
V zápase v Bratislave 1927 porazil Maxa Waltera 5:3. 
Okrem toho absolvoval niekoľko menších turnajov v Česko-Slovensku:
Medzinárodné turnaje: 
Publikácie.
Autor knihy otvorení:
Právo na šťastie

Právo na šťastie je šiesty štúdiový album slovenskej punk rockovej skupiny Iné Kafe. Album bol vydaný osem rokov od predchádzajúceho "Bez Udania Dôvodu". Od albumu "Čumil" je to tiež prvý album s bubeníkom Dodom a podobne ako "Čumil", aj tento album bol vydaný prostredníctvom vydavateľstva Universal Music.
Album vychádza v dvoch verziách, klasickej verzii a limitovanej digipack verzii, ktorá obsahuje aj coververziu piesne Keď sa všetci zjednotíme od Zóny A.
Zoznam skladieb.
Hudba a texty: Vratko Rohoň (ak nie je uvedené inak).
Mâcon (mesto)

Mâcon je francúzske mesto v departemente Saône-et-Loire, v regióne Burgundsko-Franche-Comté.
Poloha.
Mesto má rozlohu . Najvyšší bod je položený a najnižší bod 
Je situované na západnom brehu rieky Saôna medzi oblasťami La Bresse na východe a Beaujolais na juhu. Je to najväčšie centrum v kraji Burgundsko postavené v románskom štýle s južným koloritom. Nachádza sa od Bourg-en-Bresse (prefektúra departmentu Ain), od Lyonu a od Paríža.
Mâcon je obkolesený vinohradov, ktoré vyprodukujú 49 mil. fliaš vína, z ktorých najslávnejšie značky sú „Saint-Véran“ a „Pouilly-Fuissé“.
Dejiny.
Mestská aglomerácia bola založená na bývalom keltskom oppide založenom bezpochyby na začiatku 1. storočia pred Kr. pod menom „Matisco“. Mesto sa rýchlo rozvíjalo v 1. – 2. storočí. Počas 4. storočia mesto vybudovalo svoje hradby.
V stredoveku bolo centrom grófstva podriadeného Burgundskému vojvodstvu. Tu sa Karol IX. zastavil po ceste zo Chalonu v Mâcone, bolo to 3. júna 1564, sprevádzaný dvorom a bratom vojvodom z Anjou, Henrichom Navarrským a kardinálmi. 
V roku 1790 sa mesto stalo centrom nového departmentu Saône-et-Loire.
V roku 1814 bola v meste invázia rakúskej armády, neskôr bolo dvakrát oslobodené francúzskou armádou, nakoniec definitívne okupované až do pádu cisárstva. Po návrate Napoleona I. a obdobia „Sto dní“ bolo opäť dobyté Rakúšanmi.
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov v meste.
Škoda 28Tr Solaris

Škoda 28Tr Solaris je trojnápravový trolejbus vyrábaný v spolupráci spoločnosti Škoda Electric (elektrická výzbroj a kompletizácia) a Solaris Bus &amp; Coach (karosérie). Výroba prebiehala v rokoch 20082015.
Historické pozadie.
O výrobe nového typu trolejbusu Škoda rozhodla skutočnosť, že zatiaľ čo niektorí dopravcovia žiadali pätnásťmetrový trojnápravový trolejbus, firma Irisbus Iveco, do roku 2008 výhradný dodávateľ karosérií pre Škodu Electric, žiadne takéto vozidlo nevyrába. Preto sa Škoda Electric rozhodla spolupracovať s poľským výrobcom Solaris, ktorý štandardne produkuje autobusy Urbino 15 s dĺžkou 15 metrov a ktorý už má s dodávkami svojich karosériou pre trolejbusy skúsenosti (pozri Solaris Trollino 15).
Prevádzka.
Ako prvé boli trolejbusy 28Tr dodané do Pardubíc. Dopravný podnik mesta Pardubic (DPMP) objednal celkom osem týchto vozov, pričom do konca roka 2008 boli dodané štyri trolejbusy Škoda 28Tr Solaris, zostávajúce štyri vozy mali byť dodané v priebehu roku 2009. Cena jedného vozu bola nižšia ako 11 miliónov korún.
Prvý trolejbus 28Tr dorazil do Pardubíc 20. októbra 2008. Po úprave exteriéru a obdržaní evidenčného čísla 400 vyrazil 22. októbra na prvé skúšobné jazdy v pardubickej trolejbusovej sieti. Už 25. októbra 2008 bol trolejbus 28Tr prvýkrát zaradený do skúšobnej prevádzky s cestujúcimi. Nasledujúce vozy, ktorých finálna montáž a prvé skúšobné jazdy prebehli v Ostrave (prvý bol skompletizovaný v Plzni), dorazili do dopravného podniku postupne od 3. do 5. decembra (v poradí 401-403-402). Dňa 15. decembra 2008 sa uskutočnilo ich slávnostné odovzdanie, pri ktorom všetky štyri nové vozy dostali mená víťazov Veľkej pardubickej z 19. storočia. Ďalšie dva trolejbusy č. 404 a 405 boli do Pardubíc dodané v decembri 2009. V rokoch 20112012 vyrobila Škoda Electric pre DPMP ďalšie štyri vozy typu 28Tr, ktoré boli spolufinancované z európskych fondov ROP. Prvé dva vozy boli dodané v septembri 2011, ďalšie dva v septembri 2012.
V rokoch 20092011 zakúpilo šesť trolejbusov Škoda 28Tr Solaris mesto Teplice, siedmy voz rovnakého typu bol dodaný roku 2015. Na konci roka 2011 boli dva vozy 28Tr dodané Dopravnému podniku mesta Ústí nad Labem, na ktoré v rokoch 2014 a 2015 nadviazala dodávka ďalších 16 trolejbusov.
Jozef Masarik

Prof. RNDr. Jozef Masarik, DrSc. (* 5. október 1959, Handlová) je slovenský jadrový fyzik.
Život.
Vyrastal v Jalovci. Vyštudoval jadrovú fyziku na Matematicko-fyzikálnej fakulte Univerzity Komenského v Bratislave (dnes FMFI UK). Je profesorom na Katedre jadrovej fyziky a biofyziky a bol dekanom FMFI UK. Stal sa vedcom roka 2009. Je ženatý, má dve deti, syna Jozefa (1992) a dcéru Máriu (1994).
Formula 1 v roku 2012

Sezóna formuly 1 v roku 2012 bol 63. ročníkom svetového šampionátu jazdcov a 53. ročníkom pohára konštruktérov. Začala sa 18. marca Veľkou cenou Austrálie a skončila 25. novembra Veľkou cenou Brazílie po dvadsiatich pretekoch. Súťažilo v nej 12 tímov a majstrovské tituly obhájil Sebastian Vettel a tím Red Bull Racing.
Zaujímavosťou je, že v šampionáte bojovalo až 6 majstrov sveta:
Električková doprava vo Volgograde

Električková doprava vo Volgograde – v ruskom Volgograde je prevádzkovaná sieť električkovej dopravy o dĺžke . Jej časť, trať o dĺžke , je vybudovaná ako električková rýchlodráha (rusky "метротрам" / "metrotram"), z časti vedená pod zemským povrchom.
Dejiny.
Prvé električky vyšli do volgogradských ulíc 9. apríla 1913. Ich prevádzka bola dvakrát prerušená (počas občianskej vojny v rokoch 1920 – 1922 a za druhej svetovej vojny 1942 – 1943).
6. novembra 1958 bola v južnej Volgogradskej štvrti červenej armády sprevádzkovaná druhá električková sieť, ktorá nebola s tou prvou nijako prepojená.
V roku 1984 bola sprevádzkovaná rychlodrážna linka „metrotram“, ktorá v časti úseku v centre mesta vedie v podzemí.
V roku 2008 tak vo Volgograde existujú tri od seba nezávislé električkové siete. V prípade južnej a centrálnej ide o klasické električkové linky, severnú sieť tvorí rychlodrážna, čiastočne podzemné linka, na ktorú sa v stanici Štadión Monolit napája bežná trať (linka č 13).
Rozchod koľají je , k dispozícii je asi 330 električkových vozidiel.
Metrotram.
Linka „metrotramu“ ("Volgogradskij metrotram", rusky "Волгоградский метротрам") o dĺžke vedie zo severného predmestia Volgogradu do centra mesta pozdĺž rieky Volgy. Na celej trati sa nachádza 18 staníc. Väčšina tejto dráhy je klasická električková rýchlodráha, ktorá je oddelená od ostatnej dopravy aj električkových križovatiek. dlhý úsek v centre mesta bol ale vybudovaný podpovrchovo; dve stanice s ostrovnými nástupišťami a jedna s bokovými, ktoré sa v ňom nachádzajú sa podobajú staniciam v ruských sieťach metra. Celá linka má názov "Skorostnoj Tramvaj" a bola slávnostne otvorená 5. novembra 1984. Jej sprevádzkovaním sa uľahčilo prímestskej vlakovej doprave, ktorá bola v tomto smere preťažená. Vo výstavbe je podzemné pokračovanie v centre mesta južným smerom s ďalšími tromi stanicami.
Kia Sorento

Kia Sorento je stredne-veľké Crossover SUV, ktoré od roku 2002 vyrába juhokórejská automobilka Kia Motors. Kia Sorento môžeme zaradiť medzi SUV strednej kategórie a to nielen kvôli 4 x 4 pohonu ale i flexibilnému a variabilnému interiéru ale aj výbornému správaniu v teréne. Zaujímavosťou je, že názov Sorento je odvodený od talianskeho mesta Sorrento.
Prvá generácia (2002–2009).
Sesterská spoločnosť Kia Motors, Hyundai Motor Company začala pre automobil Kia Sorento dodávať výkonný 3.5 l motor Sigma, s kvalitným výkonom 143 kW. Vozidlo sa výborne správa na cestách aj vo veľmi ťažkom teréne a to vďaka štvorkolesovému pohonu Four Wheel Drive System. Postupne získal Kia Sorento športový dizajn, ktorý sa vyznačoval liatinovými kolesami, diaľkovým centrálnym zamykaním, prednými a bočnými airbagmi a koženým interiérom.
Kia Sorento prvej generácie disponoval kotúčovými brzdami na všetkých kolesách, ako aj 5-stupňovou manuálnou prevodovkou. Sila auta je daná aj tzv. rebrinovou štruktúrou podvozku, ktorá je prítomná u mnohých nákladných áut.
Rok 2007 bol významný prechodom od motora 3.5 l Sigma k silnejšiemu, 3.8l Lambda, ktorý zdvojnásobil silu automobilu. Okrem výkonnejšieho motora došlo i k technickej zmene prevodovky. Novým štandardom sa stala Sportmatic Tip-tronic automatická prevodovka, nielen vďaka ktorej získal Kia Sorento 5 hviezdičiek za bezpečnosť v crash testoch.
Druhá generácia (2009–2014).
Nový dizajn automobilu Kia Sorento bol na trhu predstavený v roku 2009. Táto nová verzia bola uvedená na trh v Južnej Kórei. Nový Sorento predstavoval prvý model spoločnosti Kia, ktorý sa začal vyrábať v továrni West Point Georgia, v USA. 
Od roku 2011 je Kia Sorento dostupný v troch verziách a to LX, EX a SX, ktorý predstavuje najvýkonnejšiu verziu a výborné hospodárenie s palivom. Typ LX a EX sú v predaji na trhu s s 2,4-litrovým motorom. 
Bezpečnosť a cena.
Automobil Kia Sorento bol ohodnotený najvyššou známkou bezpečnosti v crash testoch spoločnosťou Euro NCAP a Austrálskou spoločnosťou ANCAP. 
Verzia LX, ktorá je najlacnejšia sa na trhu pohybuje v cene 25 000 €. EX verzia začína cenou 28 000 € a najdrahšiu úroveň predstavuje cena 34 000 €, čo samozrejme závisí aj od doplnkovej výbavy (kožené poťahy, panoramatické strešné okno, alebo 6-stupňová automatická prevodovka).
Vec (film)

Vec (ang. "The Thing" alebo tiež "John Carpenter’s The Thing") je sci-fi horor režírovaný Johnom Carpenterom a napísaný Billom Lancasterom v hlavnej úlohe s Kurtom Russellom. Názov filmu odkazuje na hlavného antagonistu: parazitickú mimozemskú formu života, ktorá asimiluje ostatné organizmy a potom ich imituje. Vec prenikne do arktickej výskumnej stanice, pričom má vzhľad výskumníkov, ktorých zabila a v skupine živých výskumníkov sa vyskytuje paranoja.
Film je zdanlivým remakeom filmu "The Thing from Another World" od režisérov Howarda Hawksa a Christiana Nybyho.
Predaj do kín pre film bol nízky. Pripisovalo sa to mnohým faktorom, vrátane vydania filmu "E.T. Mimozemšťan" režiséra Stevena Spielberga, ktorý bol vydaný v rovnaký čas a obsahuje optimistickejší pohľad na mimozemskú návštevu. Avšak, film "Vec" sa stal ziskovým vďaka kultovému pokračovaniu s vydaním na domácom videu.
Ocenenia.
Film "The Thing" získal dve nominácie na cenu Saturn Award v kategóriách Best Horror Film a Best Special Effects, ale prehral s filmami "Poltergeist" a "E.T. Mimozemšťan".
The Adventures of Rain Dance Maggie

„The Adventures of Rain Dance Maggie“ je skladba americkej rockovej skupiny Red Hot Chili Peppers z ich albumu "I'm with You". Bola vydaná ako prvý singel z albumu. Je to prvý singel skupiny, vydaný od singlu „Hump de Bump“ v roku 2007 a takisto je prvým singlom s novým gitaristom Joshom Klinghofferom. Skladba bola vydaná do rádií dňa 15. júla 2011, teda tri dni predtým, ako sa očakávalo náhodné vydanie. Singel vo forme digital download bol vydaný dňa 18. júla, kým CD singel bol vydaný o štyri dni neskôr. Skladba dosiahla 1. miesto v rebríčku Rock Songs a udržal sa na tejto pozícii osem týždňov. Dňa 10. augusta 2011 sa skladba umiestnila na 12. mieste v rebríčku Alternative Songs, kde sa na vrchole udržal presne štyri týždne.
Elevation

„Elevation“ je tretia skladba a tretí singel írskej rockovej skupiny U2 z jej albumu "All That You Can’t Leave Behind". Vďaka búrlivým beatom, množstvu zvukových efektov v strednom gitarovom riffe a ľahkým slovným rýmom sa stal hitom v USA a Veľkej Británii. Takisto sa stal ich druhým singlom, ktorý dosiahol 1. miesto v Holandsku. V roku 2002 singel „Elevation“ vyhral cenu Grammy v kategórii Best Rock Performance by a Duo or Group with Vocal.
Formáty a zoznamy skladieb.
CD verzia bola vydaná iba v Spojenom kráľovstve.
Prvá regulárna CD edícia, vydaná v Európe, Kanade a Spojenom kráľovstve.
Iba v Európe.
Druhý regulárny CD singel vydaný v Európe, Austrálii a Kanade. Verzia vydaná v Austrálii tiež obsahuje „Last Night on Earth“ (Live from Mexico City).
Nazvaná "Tour Edition" táto edícia bola číslovaná a predávaná na prestávkach turné po Európe. „I Remember You“ je coververzia Ramones.
Vydaný iba v Austrálii.
DVD singel edícia.
Dvojitý 12" vinyl vydaný v Spojenom kráľovstve.
Sonja Henie

Sonja Henie (* 8. apríl 1912, Oslo, Nórsko † 12. október 1969, počas letu medzi Parížom a Oslom) bola nórska krasokorčuliarka a filmová herečka. 
Počas kariéry sa stala trojnásobnou olympijskou víťazkou (1928, 1932 a 1936), desaťnásobnou majsterkou sveta (1927 – 1936) a šesťnásobnou majsterkou Európy (1931 – 1936). Po skončení športovej kariéry sa neskôr uplatnila ako úspešná americká filmová herečka v Hollywoode. Pôsobila aj ako majiteľka a prevádzkovateľka korčuliarskeho súboru v odbore ľadovej revue.
Dodnes je mnohými priaznivcami krasokorčuľovania považovaná za najpôvabnejšiu a najelegantnejšiu krasokorčuliarku všetkých čias.
John Anari

John Anari (*1980) je papuánsky aktivista bojujúci za nezávislosť Západnej Papuy.
Narodil sa v dedinke Kebar, pochádza z kmeňa Mpur. Stojí na čele separatistickej organizácie, "West Papua Liberation Organization", ktorá bojuje za nezávislosť Západnej Papuy. Je autorom článku o papuánskom separatizme, ktorý bol uvedený na stránkach Organizácie Spojených národov.
Austrálsky futbal

Austrálsky futbal alebo (staršie len) austrálske ragby (angl. "Australian football", "Australian rules football", "Aussie rules" alebo "footy") je kolektívny šport a loptová hra, ktorá sa hrá na trávnatej ploche, a ktorá je podobná ragby. Šport, v ktorom proti sebe nastupujú dve osemnásťčlenné družstvá, obsahuje prvky viacerých športov, ako sú ragby, americký futbal, írsky futbal či klasický futbal. Cieľom hry je dopraviť oválnu loptu pomocou rúk či nôh do bránky.
Dejiny.
Šport vznikol v Austrálii. Jeho zakladateľom bol Tom Wills, ktorý ho vynašiel v polovici 19. storočia. Prvé pravidlá vznikli v roku 1874. Keďže v tom čase boli hráči austrálskeho futbalu hlavne hráčmi kriketu, a futbal hrali v zimných mesiacoch, keď mal kriket prestávku, niektoré pojmy a terminológia je zhodná s tou kriketovou. Šport začal svoju expanziu už koncom 19. storočia do krajín ako Juhoafrická republika a Nový Zéland. Po druhej svetovej vojne prenikol šport aj do tichomoria či Severnej Ameriky. Od 80. rokov začali vznikať kluby austrálskeho futbalu aj v Európe. V roku 2002 vznikla Medzinárodná rada austrálskeho futbalu, ktorú tvoria de facto členovia Liga austrálskeho futbalu (AFL), najvyšší orgán austrálskeho futbalu v Austrálii. Od tohto roku sa konajú aj Medzinárodné majstrovstvá v austrálskom futbale, čo je najvyššie medzinárodné podujatie v austrálskom futbale.
Futalognkosaurus

Futalognkosaurus bol rod obrieho bylinožravého sauropóda, predstaviteľa skupiny Titanosauria. Žil vo vrchnej kriede (pred približne 87 miliónmi rokov) na území dnešnej Argentíny. Jeho jediný druh je Futalognkosaurus dukei.
Nález.
Fosílie tohoto „megasauropóda“, ako sa neoficiálne hovorí sauropódom dlhším ako tridsať metrov, boli objavené v marci 2000 v provincii Neuquén v Argentíne. Opísané však boli až v roku 2007 paleontológom Calvom a jeho kolegami. Futalognkosaurus patrí medzi najväčšie známe dinosaury a zároveň medzi najlepšie zachované obrie sauropódy. Kompletný fosílny materiál zahŕňajúci pozostatky troch jedincov je známy asi zo 70%.
Veľkosť.
Dĺžka tohto sauropóda činila asi 32 až 34 metrov. Hmotnosť zatiaľ nebola presnejšie odhadnutá, ale medzi objaviteľmi sa špekulovalo až o 80 tonách. Je teda porovnateľných rozmerov ako príbuzné rody Argentinosaurus a Puertasaurus, ktoré patria k najväčším doteraz známym sauropódom vôbec. Neskôr bol odhad trochu znížený asi na 60 až 70 ton. Len krk napríklad meral okolo 10,6 metra a trup asi 5 metrov. Rozpätie bedrových kostí meria na šírku asi 2,5 metra.
Príbuzenstvo.
Fylogenetická analýza zaradila tohto sauropóda do čeľade Titanosauridae, ktorú však niektorí vedci neuznávajú. Jeho najbližším príbuzným potom bol zrejme oveľa menší rod Mendozasaurus.
Podhladinové ragby

 
Podhladinové ragby (iné názvy: podvodné ragby, vodné ragby, (?)potápačské ragby, (?) ragby pod vodou, UW ragby, angl. "underwater rugby, UW rugby") je kolektívny šport a loptová hra, ktorá sa hrá v bazéne. Šport, v ktorom proti sebe nastupujú dve šesťčlenné družstvá, obsahuje prvky viacerých športov, ako sú ragby, basketbal, či vodné pólo. Cieľom hry je dopraviť guľatú loptu pomocou rúk do koša. Na významných podujatiach sú bazény vybavené kamerou a prenosy sa vysielajú divákom.
Dejiny.
Tento mladý šport vznikol v Nemecku v roku 1961. V tomto roku istý Ludwig von Bersuda, člen nemeckého klubu freediverov a športových potápačov v Kolíne nad Rýnom, prišiel s myšlienkou hrať loptové hry pod hladinou vody. Naplnil loptu slaným roztokom a nový šport bol na svete. V roku 1963 bola táto nová športová disciplína predvedená ako ukážková hra na národných nemeckých hrách. Prvý oficiálny zápas sa konal 4. októbra 1964. Šport si našiel rýchlo svoje zázemie aj v škandinávskych krajinách a neskôr aj v USA, Kolumbii či Venezuele. Podvodné ragby sa stalo jedným zo športov Svetovej konfederácie činností pod vodou (CMAS) a pod týmto riadiacim orgánom sa uskutočňuje aj najvyššie medzinárodné podujatie v tomto športeMajstrovstvá sveta.
Portské víno

Portské víno (známe tiež ako Porto, Oporto alebo v origináli Vinho do Porto) je fortifikované víno, ktoré sa vyrába v údoliach pozdĺž rieky Douro v severnej časti Portugalska. 
Ide o typické červené víno s vyšším podielom zvyškového cukru (často je prezentované ako dezertné víno). Objavuje sa v suchej, polosuchej a niekedy tiež bielej variante. Fortifikované vína v podobnom štýle sa vyrábajú aj mimo Portugalska, a to predovšetkým v Austrálii, Severnej Afrike, Kanade, Indii, Argentíne a USA. V rámci Európskej únie je ale označenie Porto vyhradené ako ochranná známka pôvodu iba pre výrobky portugalskej proveniencie.
Pyrolyzín

Pyrolyzín (skratka Pyl, O), je zvláštna proteinogénna aminokyselina, ktorá sa v určitých výnimočných prípadoch zaraďuje do bielkoviny vyrábanej na ribozóme procesom translácie. Niekedy sa označuje ako 22. proteínogénna aminokyselina (pričom 21. je selenocysteín).
Začlenenie pyrolyzínu ako proteínogénnej aminokyseliny bolo objavené u niektorých archebaktérii ("Methanosarcina barker"), a to konkrétne v enzýme zvanom monometylamínmetyltransferáza (MtmB). Bol však odhalený aj u pomerne nepríbuzných skupín prokaryotov, ako je archebaktéria "Methanococcoides burton" či grampozitívne baktérie "Desulfitobacterium hafniense".
Lorris (obec)

Lorris je francúzska obec, ktorá sa nachádza v departemente Loiret, v regióne Centre-Val de Loire. Lorris je administratívne centrum kantónu Lorris. Nachádza sa južne od Paríža. Podľa názvu obce sa volá aj pohorie Lorris východne od Orleánskeho lesa.
Poloha.
Obec má rozlohu . Najvyšší bod je položený a najnižší bod 
História obce.
Toto mestečko bolo miestom poľovačiek prvých Kapetovcov v 12. storočí. Je známe tým, že v ňom bol podpísaný "mier v Lorris" a Charta obce Lorris. Charta znamenala, že obci boli udelené privilégiá, ktoré z nej urobili prvú slobodnú obec v kráľovstve. Práva a slobody jej priznal Ľudovít VI. Veľký (1108-1137).
Mier z Lorris.
Mier z Lorris bol podpísaný 30. októbra 1242 Raymondom VII. z Toulouse – grófom z Toulouse, a francúzskym kráľom Ľudovítom IX. Svätým. Títo dvaja obnovili tiež Parížsku zmluvu (1229), ktorá bola dohodnutá 12. apríla 1229 pod patronátom matky Svätého Ľudovíta Blanky Kastílskej. Raymond VII. sa vzdal miest Narbonne a Albi a dovolil usporiadať poľovačku na heretikov – katarov. Táto zmluva urobila koniec s utrpením Albigenských – katarov – a frondou – vzburou – barónov z južných provincií proti Ľudovítovi IX.. Pri tej istej príležitosti Raymond VII. dal svoju dcéru Jeanne za manželku Alphonsovi – bratovi kráľa.
Masaker na križovatke do Orléansu.
Počas Druhej svetovej vojny bol department Loiret jedno z najdôležitejších miest francúzskeho odboja. Zaplatil za to ťažkú daň vo forme deportácií. To čiastočne platí aj pre obec Lorris, kde boli umiestnení partizáni z Lorris. 
Križovatka nazývaná „Križovatka odboja“ sa nachádza v Orléanskom lese, v pohorí Lorris a je to miesto, kde boli zmasakrovaní 50 partizáni, ktorí sa tam ukrývali. Za ich hrobmi sa nachádza horáreň, do ktorej ich uložili a tam zanechali.
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Plemená nutrií

Plemená nutrií sa delia podľa sfarbenia srsti na hnedé (štandardné) a farebné. Farebné rázy sa potom delia podľa dedičnosti na dominantne dedičné a recesívne dedičné.
České plemená nutrií.
České plemená nutrií :